CELEX: E2021C0029
Language: lt
Date: 2021-04-13 00:00:00
Title: 2021 m. balandžio 13 d. ELPA priežiūros institucijos deleguotasis sprendimas Nr. 29/21/COL, kuriuo pripažįstamas Norvegijos, kaip Brucella melitensis liga smulkiųjų atrajotojų populiacijose neužkrėstos teritorijos, statusas [2021/1331]

2021 8 12   
               
               
                  LT
               
               
                  Europos Sąjungos oficialusis leidinys
               
               
                  L 290/3
               
            
         ELPA PRIEŽIŪROS INSTITUCIJOS DELEGUOTASIS SPRENDIMAS
         2021 m. balandžio 13 d.
         kuriuo pripažįstamas Norvegijos, kaip Brucella melitensis liga smulkiųjų atrajotojų populiacijose neužkrėstos teritorijos, statusas [2021/1331]
         ELPA PRIEŽIŪROS INSTITUCIJA,
         atsižvelgdama į ELPA valstybių susitarimą dėl Priežiūros institucijos ir Teisingumo Teismo įsteigimo, ypač į jo 1 protokolo 1 straipsnio 2 dalį ir 3 straipsnį,
         atsižvelgdama į Europos ekonominės erdvės susitarimo (toliau – EEE susitarimas) I priedo I skyriaus 4.1 dalies 2 punkte nurodytą teisės aktą
         1991 m. sausio 28 d. Tarybos direktyvą 91/68/EEB dėl gyvūnų sveikatos reikalavimų, reglamentuojančių Bendrijos vidaus prekybą avimis ir ožkomis (toliau – Direktyva 91/68/EEB),
         iš dalies pakeistą ir suderintą su EEE susitarimu to susitarimo I priede nurodytomis konkrečiomis ir sektorinėmis adaptacijomis, EEE susitarimo 1 protokolo 4 punkto d papunkčiu, ypač į Direktyvos 91/68/EEB 15 straipsnio 1 ir 2 dalis ir jos A priedo 1 skyriaus II dalies 1 punktą,
         kadangi:
         2020 m. lapkričio 25 d. raštu (dokumentas Nr. 1166399) Norvegijos maisto saugos tarnyba (NMST) paprašė ELPA priežiūros institucijos (toliau – Institucija) pripažinti Norvegiją Brucella melitensisliga jos smulkiųjų atrajotojų populiacijose oficialiai neužkrėsta teritorija (toliau – prašymas). Kartu su prašymu pateikta Norvegijos veterinarijos instituto ataskaita, kuria siekta įrodyti, kad pagal Direktyvos 91/68/EEB reikalavimus avių ir ožkų populiacijos neužkrėstos Brucella melitensis liga (dokumentas Nr. 1166397);
         2020 m. gruodžio 18 d. e. laišku (dokumentas Nr. 1171269) Institucija paprašė NMST pateikti papildomą informaciją, susijusią su prašymo teisiniu pagrindu;
         2021 m. sausio 5 d. raštu (dokumentas Nr. 1171267) Norvegijos žemės ūkio ir maisto ministerija (toliau – Ministerija) atsakė į Institucijos prašymą pateikti papildomą informaciją, pridėdama 2020 m. gruodžio 21 d. NMST raštą (dokumentas Nr. 1171265), kuriame nurodyta, kad minėto prašymo teisinis pagrindas yra Direktyvos 91/68/EEB A priedo 1 skyriaus II dalies 1 punkto a papunktis arba 1 punkto b ir c papunkčiai;
         Direktyvos 91/68/EEB A priedo I skyriaus II dalies 1 punkte nustatyta, kad oficialiai brucelioze neužkrėsta teritorija gali būti pripažįstama ta valstybė narė, kurioje:
         
                     
                  
                  
                     
                  
               Institucija, glaudžiai bendradarbiaudama su Europos Komisija, išnagrinėjo Norvegijos pateiktą informaciją, bet remdamasi ja negalėjo padaryti išvados, kad įvykdytos Direktyvos 91/68/EEB A priedo 1 skyriaus II dalies 1 punkto a papunktyje nustatytos sąlygos. Todėl Institucija apsvarstė, ar įvykdytos Direktyvos 91/68/EEB A priedo 1 skyriaus II dalies 1 punkto b papunktyje nustatytos sąlygos;
         2021 m. sausio 28 d. raštu (dokumentas Nr. 1172699) Institucija paprašė Ministerijos patvirtinti, kad bent trejus pastaruosius metus Norvegijoje uždrausta skiepyti smulkiuosius atrajotojus nuo bruceliozės;
         2021 m. vasario 23 d. raštu (dokumentas Nr. 1182614) Ministerija atsakė į Institucijos prašymą patvirtinti, pridėdama NMST raštą (dokumentas Nr. 1182612), kuriuo patvirtinta, kad bent trejus metus Norvegijoje buvo uždrausta skiepyti smulkiuosius atrajotojus nuo bruceliozės;
         Institucija, glaudžiai bendradarbiaudama su Europos Komisija, išnagrinėjo visus atitinkamus Norvegijos pateiktus dokumentus ir, atsižvelgdama į tą informaciją, laikosi nuomonės, kad įvykdytos Direktyvos 91/68/EEB A priedo 1 skyriaus II dalies 1 punkto b papunktyje nustatytos sąlygos, kurias reikia įvykdyti, kad Norvegiją būtų galima pripažinti oficialiai Brucella melitensis liga Norvegijos smulkiųjų atrajotojų populiacijose neužkrėsta teritorija;
         kaip reikalaujama, savo Deleguotuoju sprendimu Nr. 20/21/COL (dokumentas Nr. 1174462) Institucija ELPA veterinarijos ir fitosanitarijos komitetui (toliau – Komitetas) pateikė Sprendimo projektą pagal Direktyvos 91/68/EEB 15 straipsnį ir jos A priedo 1 skyriaus II dalies 1 punkto c papunktį. Komitetas patvirtino Sprendimo projektą. Taigi Sprendimo projektas atitinka Komiteto nuomonę,
         PRIĖMĖ ŠĮ SPRENDIMĄ:
         
            1 straipsnis
            Pripažįstamas Norvegijos, kaip Brucella melitensis liga smulkiųjų atrajotojų populiacijose neužkrėstos teritorijos, statusas.
         
         
            2 straipsnis
            Šis sprendimas įsigalioja jo pasirašymo dieną.
         
         
            3 straipsnis
            Šis sprendimas skirtas Norvegijai.
         
         
            4 straipsnis
            Šis sprendimas autentiškas anglų kalba.
         
         
            Priimta Briuselyje 2021 m. balandžio 13 d.
            
               ELPA priežiūros institucijos vardu, veikdamas pagal Deleguotąjį sprendimą Nr. 130/20/COL,
            
            
               Högni S. KRISTJÁNSSON
               
                  atsakingasis kolegijos narys
               
            
            
               Carsten ZATSCHLER
               
                  už teisinius ir vykdomuosius reikalus atsakingas direktorius,
               
               
                  kontrasignuojantis sprendimą